
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,

ŞTIINŢĂ, TINERET ŞI SPORT

Bucureşti, 30 mai 2001
Nr.284/XVIII/9


Către



Comisia pentru muncă şi protecţie socială




       A V I Z

asupra proiectului de Lege privind aprobarea Ordonanţei de urgenţă a Guvernului nr.71/2001 pentru modificarea anexei nr.2 la Ordonanţa de urgenţă a Guvernului nr.8/2000 pentru modificarea şi completarea Legii nr.128/1997 privind Statutul personalului didactic, referitor la stabilirea salariului de bază al personalului din învăţământ şi pentru abrogarea unor dispoziţii din Legea nr.154/1998 privind sistemul de stabilire a salariilor de bază în sectorul bugetar şi a indemnizaţiilor pentru persoane care ocupă funcţii de demnitate publică

În conformitate cu prevederile art.89 şi 107 din Regulamentul Camerei Deputaţilor, Comisia pentru învăţământ, ştiinţă, tineret şi sport a fost sesizată, spre dezbatere şi avizare, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.71/2001 pentru modificarea anexei nr.2 la Ordonanţa de urgenţă a Guvernului nr.8/2000 pentru modificarea şi completarea Legii nr.128/1997 privind Statutul personalului didactic, referitor la stabilirea salariului de bază al personalului din învăţământ şi pentru abrogarea unor dispoziţii din Legea nr.154/1998 privind sistemul de stabilire a salariilor de bază în sectorul bugetar şi a indemnizaţiilor pentru persoane care ocupă funcţii de demnitate publică, trimis cu adresa nr.296 din 21 mai 2001 şi înregistrată sub nr.284/XVIII/9 din 21 mai 2001.

Potrvit prevederilor art.60 din Regulamentul Camerei Deputaţilor,  Comisia a dezbătut proiectul de lege în şedinţa din 30 mai 2001.

În urma dezbaterilor, cu majoritate de voturi, s-a hotărât avizarea favorabilă a proiectului de lege menţionat, cu următoarele amendamente:

,,În anexă, la coeficienţi de multiplicare pentru personalul didatic din învăţământul preuniversitar la pct.1, Profesor cu grad didactic I, să fie măriţi coeficienţii pentru vechimea 35-40 ani, de la 3,197 la 3,80 şi la vechimea de peste 40 ani, de la 3,300 la 4,203.,, 

Motivare: Rectificarea vizează personalul didactic cu gradul I, cu performanţe deosebite în carieră, aflat în prag de pensie.

                              PREŞEDINTE


                            Prof.univ.dr.ing.Anghel Stanciu                  

 Expert parlamentar

    Simion Cioată

